pythainlp/thai-wiki-dataset-v3 huggingface dataset:
จตุพร เจริญเชื้อ

นายจตุพร เจริญเชื้อ (เกิด 20 กุมภาพันธ์ พ.ศ. 2511) เป็นรองเลขาธิการพรรคเพื่อไทย สมาชิกสภาผู้แทนราษฎรขอนแก่น เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
== ประวัติ ==
จตุพร เจริญเชื้อ เกิดเมื่อวันที่ 20 กุมภาพันธ์ พ.ศ. 2511 เป็นบุตรของนายวิจิตร และนางผาณิต เจริญเชื้อ มีพี่น้อง 3 คน สำเร็จการศึกษา ศึกษาศาสตรบัณฑิต สาขาบริหารการศึกษา มหาวิทยาลัยสุโขทัยธรรมาธิราช ครุศาสตรอุตสาหกรรมบัณฑิต สาขาวิศวกรรมไฟฟ้าสื่อสาร สถาบันเทคโนโลยีราชมงคล และศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง ปัจจุบันมีสถานะโสด
== งานการเมือง ==
อดีตเป็นสมาชิกสภาองค์การบริหารส่วนจังหวัดขอนแก่น และรองนายกองค์การบริหารส่วนจังหวัดขอนแก่นตามลำดับ ปี พ.ศ. 2544 ลงสมัครสมาชิกสภาผู้แทนราษฎรแบบบัญชีรายชื่อ พรรคไทยรักไทย ลำดับที่ 64 ต่อมา พ.ศ. 2548 ย้ายไปสมัครในระบบแบ่งเขต ได้คะแนน 49,406 คะแนน เอาชนะนายอรรถพล ชัยนันท์สมิตย์ จากพรรคกิจสังคม และนายณรงค์เลิศ สุรพล อดีต ส.ส.จากพรรคมหาชน ที่ได้เพียง 2,060 คะแนน นับจากนั้นนายจตุพรได้รับเลือกตั้งติดต่อกันมาอีก 3 ครั้ง โดยไม่เคยสอบตก
=== สมาชิกสภาผู้แทนราษฎร ===
จตุพร เจริญเชื้อ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ (เลื่อน) สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดขอนแก่น สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดขอนแก่น สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดขอนแก่น สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายจตุพร เจริญเชื้อ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายจตุพร เจริญเชื้อ, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายจตุพร เจริญเชื้อ), ศูนย์ข้อมูลนักการเมืองไทย
บุคคลจากจังหวัดขอนแก่น
นักการเมืองไทย
สมาชิกสภาผู้แทนราษฎรจังหวัดขอนแก่น
สมาชิกสภาผู้แทนราษฎรไทยแบบบัญชีรายชื่อ
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
มุกดา พงษ์สมบัติ

นางมุกดา พงษ์สมบัติ (เกิด 11 สิงหาคม พ.ศ. 2495) สมาชิกสภาผู้แทนราษฎรจังหวัดขอนแก่น เขต 4 และประธานคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ สภาผู้แทนราษฎร นางมุกดาได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2539 ในสังกัดพรรคกิจสังคม ปัจจุบันสังกัดพรรคเพื่อไทย
== ประวัติ ==
มุกดา พงษ์สมบัติ เกิดเมื่อวันที่ 11 สิงหาคม พ.ศ. 2495 ที่ อ.น้ำพอง จ.ขอนแก่น เป็นบุตรของนายสุพล และนางเทพ พาศรี มีน้อง 1 คน สำเร็จการศึกษาระดับ ปวช. การบัญชี โรงเรียนเทคโนโลยีธุรกิจอาชีวะ จังหวัดขอนแก่น สมรสกับนายสนั่น พงษ์สมบัติ มีบุตร 5 คน
== งานการเมือง ==
อดีตเป็นสมาชิกสภาจังหวัดขอนแก่น พ.ศ. 2539 ได้รับการเลือกตั้งเป็นสมาชิกสภาผู้แทนราษฎรจังหวัดขอนแก่นเป็นครั้งแรก สังกัดพรรคกิจสังคม ต่อมา พ.ศ. 2544 ย้ายมาสังกัดพรรคไทยรักไทย และได้รับการเลือกตั้งเป็นครั้งที่ 2 และ พ.ศ. 2548 เป็นครั้งที่ 3 โดยเอาชนะนายปัญญา ศรีปัญญา ทั้ง 2 ครั้ง
พ.ศ. 2550 ย้ายไปสังกัดพรรคเพื่อแผ่นดิน และสอบตกเป็นครั้งแรก โดยได้คะแนนมาเป็นอันดับที่ 5 ของเขต (มี ส.ส. ได้ 3 คน) จากนั้นจึงเข้าดำรงตำแหน่งเลขานุการและที่ปรึกษารัฐมนตรีว่าการกระทรวงอุตสาหกรรม ตามลำดับ ต่อมา พ.ศ. 2554 ย้ายกลับมาลงสมัครกับพรรคเพื่อไทย และได้รับการเลือกตั้งเป็นครั้งที่ 4 โดยเอาชนะนายณรงค์เลิศ สุรพล จากพรรคกิจสังคม
และในปี 2562 ได้รับเลือกตั้งอีกสมัย ในสังกัดพรรคเพื่อไทย
=== สมาชิกสภาผู้แทนราษฎร ===
มุกดา พงษ์สมบัติ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดขอนแก่น สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดขอนแก่น สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดขอนแก่น สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นางมุกดา พงษ์สมบัติ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนางมุกดา พงษ์สมบัติ, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางมุกดา พงษ์สมบัติ), ศูนย์ข้อมูลนักการเมืองไทย
บุคคลจากอำเภอน้ำพอง
นักการเมืองสตรีชาวไทย
พรรคกิจสังคม
พรรคไทยรักไทย
พรรคเพื่อแผ่นดิน
พรรคเพื่อไทย
สมาชิกสภาผู้แทนราษฎรจังหวัดขอนแก่น
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
จูแมนจี้ เกมดูดโลกมหัศจรรย์

จูแมนจี้ เกมดูดโลกมหัศจรรย์ (Jumanji) เป็นภาพยนตร์ในปี พ.ศ. 2538 แนวแฟนตาซีตลกอเมริกันซึ่งสร้างจากหนังสือเรื่องจูแมนจี้
== นักแสดง ==
==การตอบรับ==
จูแมนจี้ เกมดูดโลกมหัศจรรย์ ได้เป็นอย่างดีในบ็อกซ์ออฟฟิศมันเอาใน $ 100,475,249 ในประเทศสหรัฐอเมริกาและแคนาดาและ $ 162,322,000 ต่างประเทศรวมไป $ 262,797,249. ภาพยนตร์ที่ได้รับชื่นชมจากนักวิจารณ์ที่มีความคิดเห็นมะเขือเทศรวบรวมรายงานว่า 50% จาก 32 นักวิจารณ์มืออาชีพได้ให้ฟิล์มทบทวนบวกกับค่าเฉลี่ยของการประเมินจาก 5.6 จาก 10.  โพสต์ริติคการประเมินโดยเฉลี่ย 39% จาก 18 รีวิว. 
==อ้างอิง==
==แหล่งข้อมูลอื่น==
== ดูเพิ่ม ==
จูแมนจี้
จูแมนจี้ เกมดูดโลกบุกป่ามหัศจรรย์
ซาทูร่า เกมทะลุมิติจักรวาล
ภาพยนตร์ผจญภัยแฟนตาซี
ภาพยนตร์ที่สร้างจากนิยาย
ภาพยนตร์โดยไตรสตาร์พิกเจอส์
ภาพยนตร์ปฐมบท
ภาพยนตร์เดินทางข้ามเวลา
ภาพยนตร์โลดโผน
ภาพยนตร์ที่ออกฉายในปี พ.ศ. 2538
ภาพยนตร์ที่ถ่ายทำในแวนคูเวอร์
ภาพยนตร์ที่ถ่ายทำในรัฐเมน
ภาพยนตร์ที่ถ่ายทำในรัฐนิวแฮมป์เชอร์
ภาพยนตร์เรื่องราวแนวก้าวผ่านวัยอเมริกัน
ภาพยนตร์ที่สร้างจากหนังสือเด็ก
ภาพยนตร์ผจญภัยเด็กอเมริกัน
ภาพยนตร์จินตนิมิตเด็กอเมริกัน
สุชาย ศรีสุรพล

นายสุชาย ศรีสุรพล (20 กุมภาพันธ์ พ.ศ. 2501 - 4 กันยายน พ.ศ. 2561) อดีตสมาชิกสภาผู้แทนราษฎรจังหวัดขอนแก่น 4 สมัย
== ประวัติ ==
สุชาย ศรีสุรพล เกิดเมื่อวันที่ 20 กุมภาพันธ์ พ.ศ. 2501 เป็นบุตรของนายหงีกี และนางถ่อง ศรีสุรพล มีพี่น้อง 8 คน สำเร็จการศึกษา นิติศาสตรบัณฑิต จากจุฬาลงกรณ์มหาวิทยาลัย สมรสกับนางพรทิพย์พา ศรีสุรพล มีบุตร 3 คน หนึ่งในนั้นคือนายภาควัต ศรีสุรพล สมาชิกสภาผู้แทนราษฎรจังหวัดขอนแก่น
== งานการเมือง ==
สุชาย ได้รับการเลือกตั้งเป็นสมาชิกสภาผู้แทนราษฎรจังหวัดขอนแก่นครั้งแรก เมื่อ พ.ศ. 2544 ในสังกัดพรรคไทยรักไทย โดยเอาชนะนางศรีนวล ศรีตรัย อดีต ส.ส. จากพรรคชาติพัฒนา นับจากนั้นได้รับการเลือกตั้งติดต่อกันมารวม 4 ครั้ง
=== สมาชิกสภาผู้แทนราษฎร ===
สุชาย ศรีสุรพล ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดขอนแก่น สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดขอนแก่น สังกัดพรรคเพื่อไทย
== ถึงแก่อนิจกรรม ==
สุชาย ศรีสุรพล ถึงแก่กรรม ด้วยโรคมะเร็งปอด เมื่อวันที่ 4 กันยายน พ.ศ. 2561 เวลา 09.15 น. สิริอายุรวม 60 ปี
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายสุชาย ศรีสุรพล , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายสุชาย ศรีสุรพล, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายสุชาย ศรีสุรพล), ศูนย์ข้อมูลนักการเมืองไทย
บุคคลจากอำเภอเมืองขอนแก่น
นักการเมืองไทย
สมาชิกสภาผู้แทนราษฎรจังหวัดขอนแก่น
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
นิสิตเก่าคณะนิติศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
เสียชีวิตจากมะเร็งปอด
สะพานเปี่ยมพงษ์สานต์

สะพานเปี่ยมพงศ์สานต์ เป็นสะพานคอนกรีตทันสมัยที่สุดในสมัยก่อน เป็นสะพานที่สร้างข้ามแม่น้ำระยองใกล้ ๆ กับสะพานไม้ รถยนต์สามารถแล่นไปมาได้ ทำให้การคมนาคมระหว่างตัวจังหวัด และหมู่บ้านปากน้ำระยองสะดวกขึ้น สะพานนี้เริ่มสร้างประมาณ พ.ศ. 2495 - 2497 ผู้ที่มีบทบาทสำคัญในการสร้างสะพานนี้ก็คือ นายเสวตร เปี่ยมพงศ์สานต์ ในขณะนั้นดำรงตำแหน่งเป็นรัฐมนตรีช่วยว่าการกระทรวงการคลัง และเป็นสมาชิกสภาผู้แทนราษฏรจังหวัดระยองด้วย เพื่อเป็นเกียรติแก่ นายเสวตร เปี่ยมพงศ์สานต์ จึงตั้งชื่อสะพานนี้ว่า "สะพานเปี่ยมพงศ์สานต์"
สะพานในจังหวัดระยอง
ภาษากะดู

ภาษากะดู (Kadu language) หรือภาษากะโด มีผู้พูดในพม่าทั้งหมด 37,000 คน (พ.ศ. 2550) ในมัณฑะเลย์และรัฐยะไข่ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาจิงผ่อ-กอนยัก-โบโด สาขาย่อยจิงผ่อ-ลูอิช ส่วนใหญ่พูดภาษาพม่าได้ด้วย เขียนด้วยอักษรละตินและอักษรพอลลาร์ด แม้ว ภาษานี้เป็นคนละภาษากับภาษากะตูที่เป็นภาษากลุ่มมอญ-เขมร
==อ้างอิง==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
กะดู
ภาษากังเต

ภาษากังเต (Gangte language) มีผู้พูดในอินเดีย 15,100 คน (พ.ศ. 2544) ในรัฐมณีปุระ รัฐเมฆาลัย รัฐอัสสัม มีผู้พูดในพม่าแต่ไม่ทราบจำนวน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน ใกล้เคียงกับภาษาชีนสำเนียงทาโด แตกต่างจากภาษาไปเต และภาษาซัวเพียงเล็กน้อย ผู้พดภาษานี้จะพูดภาษามณีปุระและภาษาอังกฤษได้ด้วย เขียนด้วยอักษรละติน มีวารสารและหนังสือพิมพ์ที่ตีพิมพ์ด้วยภาษากังเต
==อ้างอิง==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ภาษาในประเทศอินเดีย
ภาษาในประเทศพม่า
อิม ซาฮง

อิม ซา-ฮง (임사홍,1445- 2 กันยายน 1506) เป็นนักวิชาการชาวเกาหลีและเป็นสมาชิกของราชวงศ์โชซอน เขาเป็นเสนาบดีที่ใกล้ชิดของ ย็อนซันกุน
== ช่วงชีวิต ==
ลิมซาฮง เกิดเมื่อปี ค.ศ. 1445 ในรัชกาล พระเจ้าเซโจ เขาเริ่มเข้ารับราชการเมื่อใดไม่ทราบแต่สันนิษฐานว่าน่าจะเข้ารับราชการในรัชกาลพระเจ้าเซโจและรับราชการมาเรื่อยแต่ไม่ค่อยมีบทบาทพอถึงรัชกาลพระเจ้ายอนซันเขากลับมีบทบาทขึ้นมาอีกครั้ง
== ต้นเหตุของกลียุค ==
ในปี 1504 ลิมซาฮงได้ร่วมมือกับ ชินซูกึน ราชเลขาของพระเจ้ายอนซันทูลยุยงให้พระเจ้ายอนซันประหารชีวิตขุนนางและจัดการกับเชื้อพระวงศ์รวมถึงผู้ที่ตายไปแล้วในข้อหาใส่ร้าย พระมเหสีแจฮย็อน พระพันปีหลวงของพระองค์จนสิ้นพระชนม์ทำให้ในช่วงปี 1504-05 มีขุนนางถูกประหารจำนวนมากทำให้ในวันที่ 2 กันยายน ค.ศ. 1505 ปาร์ควอนจง และเหล่าขุนนางที่เหลือได้ก่อการโค่นราชบัลลังก์ขึ้นซึ่งภายหลังเหตุการณ์นี้ได้ถูกเรียกว่า รัฐประหารพระเจ้าจุงจง หรือ รัฐประหารปีพยองยิน
== บทสรุป ==
หลังจากเหตุการณ์สงบลงพระเจ้ายอนซันถูกปลดออกจากราชบัลลังก์และถูกเนรเทศไป เกาะคังฮวา ก่อนจะสวรรคตในปี 1506 ส่วนชินซูกึนถูกสังหารในวันเกิดเหตุส่วนลิมซาฮงได้ถูกเนรเทศและถูกประทานยาพิษจนสิ้นใจในปี 1506 ขณะอายุได้ 61 ปี
บุคคลที่เกิดในปี พ.ศ. 1988
ขุนนางเกาหลี
บุคคลในยุคราชวงศ์โชซ็อน
ตัวละครในบันทึกรักคิมชูซ็อน สุภาพบุรุษมหาขันที
ตัวละครในบัลลังก์จอมนาง
ภาษางาลา

ภาษางาลา (Nga La) มีผู้พูดทั้งหมด 60,000 คน พบในพม่า 40,000 คน (พ.ศ. 2543) พบในอินเดีย 20,000 คน (พ.ศ. 2543) ในรัฐไมโซรัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน ผู้พูดภาษานี้ในอินเดียและพม่าจะเข้าใจกันได้ยาก
==อ้างอิง==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ภาษาในประเทศอินเดีย
ภาษาในประเทศพม่า
ภาษามลายูเนอเกอรีเซิมบีลัน

ภาษามลายูเนอเกอรีเซิมบีลัน (bahasa Melayu Negeri Sembilan; มีอีกชื่อว่า บาซอนอกอฆี หรือ บาซอนิซมีลัน) เป็นภาษาตระกูลออสโตรนีเซียนที่มีผู้พูดในรัฐเนอเกอรีเซิมบีลัน และอำเภออาโลร์กาจะฮ์ รัฐมะละกา ประเทศมาเลเซีย ผู้พูดภาษานี้เป็นลูกหลานผู้ตั้งถิ่นฐานชาวมีนังกาเบาจากเกาะสุมาตราที่อพยพเข้าเนอเกอรีเซิมบีลันมาเร็วสุดตั้งแต่คริสต์ศตวรรษที่ 14 ส่วนใหญ่ถือเป็นภาษาย่อยของภาษามีนังกาเบา อย่างไรก็ตาม จากการศึกษาคำศัพท์และการออกเสียง ระบุให้ภาษานี้มีความใกล้ชิดกับภาษามลายูมาตรฐานมากกว่ามีนังกาเบา
==อ้างอิง==
==อ่านเพิ่ม==
==แหล่งข้อมูลอื่น==
A list of terms in Negeri Sembilan's Malay dialect (Malay)
มลายูเนอเกอรีเซิมบีลัน
มลายูเนอเกอรีเซิมบีลัน
ฌ็อง ดูว์ฌาร์แด็ง

ฌ็อง แอดมง ดูว์ฌาร์แด็ง (Jean Edmond Dujardin) เกิดเมื่อวันที่ 19 มิถุนายน ค.ศ. 1972 เป็นนักแสดง และดาราตลก ชาวฝรั่งเศส เป็นที่รู้จักในบทบาทผลงานกำกับของมีแชล อาซานาวีซียุส ในภาพยนตร์เงียบปี ค.ศ. 2011 เรื่อง The Artist ที่เขาได้รับรางวัลนักแสดงนำจากเทศกาลภาพยนตร์เมืองกาน
== อ้างอิง ==
นักแสดงฝรั่งเศส
บุคคลจากปารีส
บุคคลจากจังหวัดโอดแซน
ผู้กำกับภาพยนตร์ชาวฝรั่งเศส
นักแสดงนำชายยอดเยี่ยม รางวัลออสการ์
อาร์กเดอะแลด: ทไวไลท์ออฟเดอะสปีริท

อาร์กเดอะแลด: ทไวไลท์ออฟเดอะสปีริท (アークザラッド 精霊の黄昏; Arc the Lad: Twilight of the Spirits) เป็นวิดีโอเกมชุดแรกของเกมอาร์กเดอะแลดสำหรับระบบเพลย์สเตชัน 2 ก่อนที่จะมีลำดับถัดมาคือ  เอ็นด์ออฟดาร์คเนส เกมชุดนี้ได้ทำการเปิดตัวอีกครั้งที่ประเทศญี่ปุ่นในรูปแบบพรีเมียมบ็อกซ์เซ็ท และเปิดตัวสู่อเมริกาเหนือโดยใช้ชื่อ อาร์กเดอะแลด: ทไวไลท์ออฟเดอะสปีริท แต่เมื่อทำการเปิดตัวในยุโรปได้เปลี่ยนชื่อเป็น อาร์ค: ทไวไลท์ออฟเดอะสปีริท เพลงประกอบเกมแต่งโดย โคจิ ซากุราอิ, ทากายูกิ ฮัตโตริ, โยโกะ ฟุกุชิมะ, มาซาฮิโร อันโด้ และ ทาคาชิ ฮาราดะ
== เนื้อเรื่องย่อ ==
ในยุคสมัยหนึ่ง มนุษย์และดีมอสต่างใช้ชีวิตแยกกันอยู่ มีเพียงสิ่งหนึ่งที่มีร่วมกัน คือการที่ทั้งสองฝ่ายต่างต้องการช่วงชิงสปีริทสโตนมาเป็นของตน มีการแข่งขันค้นหาตามเหมืองแต่ละแห่ง บางครั้งก็เกิดการต่อสู้กันมากกว่าการค้นหาทรัพยากรดังกล่าว ซึ่งมีภูติแห่งสปีริทสโตนห้าองค์ (วารี, อัคคี, ธรณี, วายุ และภาณุ) ที่ผู้ใดก็ตามหากได้ครอบครองแล้วจะได้รับพลังเกินกว่าที่จะจินตนาการได้
ในปัจจุบัน กองทัพมนุษย์ได้ทำการออกกวาดล้างไปทั่วโลกสำหรับการออกค้นหาสปีริทสโตนเหล่านี้ อย่างไรก็ตาม ภูติแห่งสปีริทสโตนต่างก็หวงห้าม หากแต่ฝากอนาคตของโลกไว้ที่สองวีรบุรุษที่ได้รับความไว้วางใจ ซึ่งได้แก่ คาร์ก มนุษย์ผู้ทรงคุณธรรม และ ดาร์ค ทาสผู้ต่ำต้อยในโลกแห่งดีมอส ที่ต่างได้รับเลือกด้วยชะตาลิขิตในการปกป้องโลกต่อไป
เหล่าดีมอสและมนุษย์จึงทางเลือกคือ ร่วมมือกันเพื่อปกป้องโลก หรือปล่อยให้ความเกลียดชังครอบงำในด้านมืดตลอดไป
== รูปแบบการเล่น ==
อาร์กเดอะแลด: ทไวไลท์ออฟเดอะสปีริท เป็นเกมที่มีตัวละครที่สามารถควบคุมได้กว่าสิบราย โดยที่แต่ละคนต่างมีอาวุธ, รูปแบบการโจมตี และความสามารถพิเศษที่แตกต่างกันออกไป รูปแบบส่วนมากของเกมนี้ คือการเรียนรู้ที่จะใช้พลังของแต่ละคนที่แตกต่างกัน ซึ่งมีความสำคัญต่อการอยู่รอดของหมู่คณะ
== ผู้ให้เสียงพากย์อังกฤษ ==
ควินตัน ฟลิน พากย์เสียงเป็น คาร์ก
คาร์ลอส อลาสรากี พากย์เสียงเป็น ดาร์ค
เกรย์ ดีไลล์ พากย์เสียงเป็น ลิเลีย
เจนนิเฟอร์ เฮล พากย์เสียงเป็น เดลมา
แดนนี คุกซี พากย์เสียงเป็น มารุ
== การตอบรับ ==
เว็บไซต์เกมแรงกิงส์ให้คะแนนตอบรับ อาร์กเดอะแลด: ทไวไลท์ออฟเดอะสปีริท ที่ค่า 74.70% โดยอิงจากนักวิจารณ์ 64 ราย ส่วนเว็บไซต์เกมสปอทให้คะแนนที่ 8 คะแนน ซึ่งถือเป็นระดับดีเยี่ยม ในขณะที่เว็บไซต์เมต้าคริติคให้คะแนนเมต้าสกอร์ที่ 72 คะแนน จากคะแนนเต็มที่มีอยู่ 100 คะแนน ซึ่งอิงจากนักวิจารณ์ 39 ราย
== อ้างอิง ==
== แหล่งข้อมูลอื่น ==
RPG Dreamer 
SCEJ Instruction  
อาร์กเดอะแลด
วิดีโอเกมที่ออกวางจำหน่ายในปี พ.ศ. 2546
เกมสำหรับเพลย์สเตชัน 2
ผาสุก พงษ์ไพจิตร

ศาสตราจารย์ ผาสุก พงษ์ไพจิตร เกิดเมื่อวันที่ 11 กุมภาพันธ์ พ.ศ. 2489 เป็น ราชบัณฑิต นักเศรษฐศาสตร์ชาวไทย เป็นอาจารย์ประจำคณะเศรษฐศาสตร์ จุฬาลงกรณ์มหาวิทยาลัย ตั้งแต่ปี พ.ศ. 2514 จนถึงปัจจุบัน
ผาสุก พงษ์ไพจิตร จบการศึกษาเศรษฐศาสตร์จากมหาวิทยาลัยโมนาช ประเทศออสเตรเลีย และได้รับปริญญาเอกจากมหาวิทยาลัยเคมบริดจ์ ประเทศอังกฤษ
เคยได้รับการรับเชิญไปสอนยังมหาวิทยาลัยจอห์นฮอปกินส์ สหรัฐอเมริกา ในปี 2554
ผาสุก มีชื่อเสียงจากการเป็นผู้เขียนรายงานการวิจัยและหนังสือหลายฉบับเกี่ยวกับการทุจริตในประเทศไทย โดยได้ทุนศาสตราจารย์วิจัยดีเด่น ประจำปี พ.ศ. 2552 จากสำนักงานกองทุนสนับสนุนการวิจัย (สกว.) กับจุฬาลงกรณ์มหาวิทยาลัย ได้รับตำแหน่งเป็นเมธีวิจัยอาวุโสประจำ สกว. ประจำปี พ.ศ. 2550 และพ.ศ. 2554 และได้รับตำแหน่งทางวิชาการเป็นศาสตราภิชาน แห่งจุฬาลงกรณ์มหาวิทยาลัย นอกจากนี้ยังเป็นผู้เขียนหนังสือและตำราอีกจำนวนมาก เช่น ประวัติศาสตร์ไทยร่วมสมัย ซึ่งมีทั้งฉบับภาษาไทยและฉบับภาษาอังกฤษ
ในวันที่ 11 ธันวาคม พ.ศ. 2562 ได้มีพระบรมราชโองการโปรดเกล้าฯ แต่งตั้งให้ศาสตราจารย์ผาสุกดำรงตำแหน่ง ราชบัณฑิต ประเภทวิชาสังคมศาสตร์ สาขาวิชาเศรษฐศาสตร์ สำนักวิชาธรรมศาสตร์และการเมือง
== เครื่องราชอิสริยาภรณ์ ==
==อ้างอิง==
นักเศรษฐศาสตร์ชาวไทย
บุคคลจากมหาวิทยาลัยเคมบริดจ์
บุคคลจากคณะเศรษฐศาสตร์ จุฬาลงกรณ์มหาวิทยาลัย
อาจารย์คณะเศรษฐศาสตร์
ศาสตราจารย์
ศาสตราภิชาน
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
ผู้ได้รับเหรียญจักรพรรดิมาลา
สมัชชาปกป้องประชาธิปไตย
ผู้ได้รับรางวัลนักวิจัยดีเด่นแห่งประเทศไทย
นักวิชาการไทยศึกษา
มานะ โลหะวณิชย์

มานะ โลหะวณิชย์ (เกิด 10 กรกฎาคม พ.ศ. 2500) เป็นนักการเมืองและอดีตนายกเทศมนตรี อำเภอหนองบัวแดงคนแรก สมาชิกสภาผู้แทนราษฎรชัยภูมิ เขต 4 พรรคเพื่อไทย ประธานคณะกรรมาธิการการคุ้มครองผู้บริโภค สภาผู้แทนราษฎร ชุดปัจจุบัน
== ประวัติ ==
มานะ โลหะวณิชย์ เกิดเมื่อวันที่ 10 กรกฎาคม พ.ศ. 2500 เป็นบุตรของนายมนัส กับนางสุรัตน์ โลหะวณิชย์ มีพี่น้อง 4 คน สำเร็จการศึกษาครุศาสตรบัณฑิต สาขาบริหารการศึกษา มหาวิทยาลัยราชภัฏนครสวรรค์ และศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง สมรสกับนางนันทิยา มีบุตร 3 คน
== งานการเมือง ==
มานะ โลหะวณิชย์เป็นอดีตเป็นนายอำเภอหนองบัวแดง นายอำเภอชุมแพ นายอำเภอกุดข้าวปุ้น ปลัดจังหวัดยโสธร ปลัดจังหวัดยะลา ปลัดจังหวัดชัยภูมิ รองผู้ว่าราชการจังหวัดบุรีรัมย์ รองผู้ว่าราชการจังหวัดนครนายก ผู้ว่าราชการจังหวัดบึงกาฬ ผู้ว่าราชการจังหวัดลำปาง ผู้ว่าราชการจังหวัดขอนแก่น ลงสมัครรับเลือกตั้งสมาชิกสภาผู้แทนราษฎรมาหลายสมัย แต่ไม่ได้รับการเลือกตั้ง อาทิ พ.ศ. 2544 สังกัดพรรคเสรีธรรม และ พ.ศ. 2548 สังกัดพรรคมหาชน พ่ายให้กับนายอนุชา รักเจริญธรรม จากพรรคไทยรักไทย ทั้ง 2 ครั้ง กระทั่ง พ.ศ. 2550 ได้ลงสมัครในนามพรรคพลังประชาชน จึงได้รับการเลือกตั้งเป็นครั้งแรก และได้รับการเลือกตั้งเป็นครั้งที่ 2 ในปี พ.ศ. 2562 สังกัดพรรคเพื่อไทย
=== สมาชิกสภาผู้แทนราษฎร ===
มานะ โลหะวณิชย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554  จังหวัดชัยภูมิ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชัยภูมิ สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
มานะ โลหะวณิชย์, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายมานะ โลหะวณิชย์ , สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายมานะ โลหะวณิชย์), ศูนย์ข้อมูลนักการเมืองไทย
เฟซบุ๊ก
บุคคลจากจังหวัดชัยภูมิ
นักการเมืองไทย
พรรคเสรีธรรม (พ.ศ. 2535)
พรรคมหาชน
พรรคพลังประชาชน (พ.ศ. 2541)
พรรคเพื่อไทย
สมาชิกสภาผู้แทนราษฎรจังหวัดชัยภูมิ
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
บุคคลจากมหาวิทยาลัยราชภัฏนครสวรรค์
บุคคลจากคณะรัฐศาสตร์ มหาวิทยาลัยรามคำแหง
ผู้ว่าราชการจังหวัดบึงกาฬ
ผู้ว่าราชการจังหวัดลำปาง
ผู้ว่าราชการจังหวัดขอนแก่น
นายกเทศมนตรีในประเทศไทย
อิวาตะ

อิวาตะ  เป็นนครในจังหวัดชิซูโอกะ ประเทศญี่ปุ่น มีขนาดพื้นที่ทั้งสิ้น 164.08 ตารางกิโลเมตร ในปี พ.ศ. 2553 มีจำนวนประชากรทั้งสิ้น 170,779 คน
อิวาตะเป็นเมืองที่ตั้งสำนักงานใหญ่ของบริษัทยามาฮ่ามอเตอร์ และสโมสรฟุตบอลจูบิโล อิวาตะ
== ภูมิศาสตร์ ==
อิวาตะตั้งอยู่ทางทิศตะวันตกเฉียงใต้ของจังหวัดชิซูโอกะ มีอาณาเขตติดกับแม่น้ำเท็นรีวทางทิศตะวันตก และมหาสมุทรแปซิฟิกทางทิศใต้
=== เทศบาลข้างเคียง ===
ฮามามัตสึ
ฟูกูโรอิ
โมริ
== แหล่งข้อมูลอื่น ==
เว็บไซต์ทางการ
 
นครในจังหวัดชิซูโอกะ
ปาริชาติ ชาลีเครือ

นางสาวปาริชาติ ชาลีเครือ (เกิด 11 มิถุนายน พ.ศ. 2499) อดีตสมาชิกสภาผู้แทนราษฎรชัยภูมิ เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน และล่าสุดในการเลือกตั้ง 2562 สังกัดพรรครักษ์ผืนป่าประเทศไทย (ต่อมาเปลี่ยนชื่อเป็นพรรคโอกาสไทย)
== ประวัติ ==
ปาริชาติ ชาลีเครือ เกิดเมื่อวันที่ 11 มิถุนายน พ.ศ. 2499 เป็นบุตรของนายเริง และนางคำ ชาลีเครือ มีพี่น้อง 9 คน หนึ่งในนั้นคือ นายสุชน ชาลีเครือ อดีตประธานวุฒิสภา สำเร็จการศึกษาในระดับมัธยมฯจากโรงเรียนจันทร์หุ่นบำเพ็ญ เขตห้วยขวาง กทม. ก่อนจะจบการศึกษานิติศาสตรบัณฑิต มหาวิทยาลัยรามคำแหง และพัฒนศาสตรมหาบัณฑิต สาขาการจัดการภาครัฐและเอกชน สถาบันบัณฑิตพัฒนบริหารศาสตร์ มีสถานะโสด
== งานการเมือง ==
นางสาวปาริชาติลงสมัครรับเลือกตั้งสมาชิกสภาผู้แทนราษฎรมาหลายสมัย แต่ไม่ได้รับการเลือกตั้ง อาทิ พ.ศ. 2544 ลงสมัครในสังกัดพรรคไทยรักไทย พ่ายให้กับนายวุฒิชัย สงวนวงศ์ชัย จากพรรคชาติพัฒนา กระทั่งปี พ.ศ. 2550 ลงสมัครในนามพรรคพลังประชาชน และได้รับการเลือกตั้งเป็นครั้งแรก และ พ.ศ. 2554 สังกัดพรรคเพื่อไทย ได้รับการเลือกตั้งเป็นครั้งที่ 2
นอกจากนี้ นับตั้งแต่ปี พ.ศ. 2531 นางสาวปาริชาติยังเคยเป็นที่ปรึกษารัฐมนตรีหลายกระทรวง อาทิ กระทรวงมหาดไทย (นายวัฒนา อัศวเหม) กระทรวงอุตสาหกรรม (นายไพฑูรย์ แก้วทอง)
ในปี พ.ศ. 2561 จึงย้ายมาสังกัดพรรครักษ์ผืนป่าประเทศไทย และรับตำแหน่งรองหัวหน้าพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรครักษ์ผืนป่าประเทศไทย แต่ไม่ได้รับการเลือกตั้ง หลังจากนั้นเธอจึงลาออกจากพรรครักษ์ผืนป่าประเทศไทย และรับตำแหน่งรองนายกองค์การบริหารส่วนจังหวัดชัยภูมิ ก่อนจะลงสมัครรับเลือกตั้งเป็นนายก อบจ.ชัยภูมิ แต่ไม่ได้รับเลือกตั้ง
=== สมาชิกสภาผู้แทนราษฎร ===
ปาริชาติ ชาลีเครือ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดชัยภูมิ สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นางสาวปาริชาติ ชาลีเครือ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนางสาวปาริชาติ ชาลีเครือ, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางสาวปาริชาติ ชาลีเครือ), ศูนย์ข้อมูลนักการเมืองไทย
บุคคลจากจังหวัดชัยภูมิ
นักการเมืองสตรีชาวไทย
สมาชิกสภาผู้แทนราษฎรจังหวัดชัยภูมิ
พรรคประชาธิปัตย์
พรรคราษฎร (พ.ศ. 2529)
พรรคชาติไทย
พรรคชาติพัฒนา (พ.ศ. 2535)
พรรคพลังธรรม
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
พรรครักษ์ผืนป่าประเทศไทย
บุคคลจากคณะนิติศาสตร์ มหาวิทยาลัยรามคำแหง
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
สัญกรณ์ส่วนในหลายส่วน

ในทางวิทยาศาสตร์และวิศวกรรมศาสตร์ สัญกรณ์ส่วนในหลายส่วน (parts-per notation) คือกลุ่มของหน่วยเทียมที่สร้างขึ้นเพื่ออธิบายค่าเล็กน้อยในปริมาณไร้มิติ อาทิ เศษส่วนโมล (mole fraction) หรือเศษส่วนมวล (mass fraction) เนื่องจากเศษส่วนเหล่านี้เป็นการวัดอัตราส่วนปริมาณต่อปริมาณ มันจึงเป็นจำนวนแท้จริงที่ไม่มีระบบการวัดมาเกี่ยวข้อง ตัวอย่างหน่วยที่ใช้โดยปกติเช่น ส่วนในล้านส่วน (ppm: พีพีเอ็ม), ส่วนในพันล้านส่วน (ppb: พีพีบี), ส่วนในล้านล้านส่วน (ppt: พีพีที), ส่วนในพันล้านล้านส่วน (ppq: พีพีคิว) เป็นต้น
== คำเตือน ==
การใช้ตัวย่อของหน่วย ppm (ppb, ppt, ฯลฯ) ขัดกับมาตรฐานทางเทคนิค ISO 80000-1:2009 ข้อกำหนด 6.5.5 ดังนั้นมันจึงไม่ถูกต้องทางเทคนิค การแสดงอัตราส่วนอนุภาคที่เหมาะสมในปริมาตรหรือมวลที่แน่นอน เพื่อให้เข้ากันได้กับมาตรฐานทางเทคนิคสำหรับใช้ในเอกสารทางเทคนิคเป็นอาทิ คือการแสดงอัตราส่วนด้วยกำลังของสิบ ต่อลูกบาศก์เมตรหรือต่อกิโลกรัมแล้วแต่กรณี
== แหล่งข้อมูลอื่น ==
National Institute of Standards and Technology (NIST): Home page
International Bureau of Weights and Measures (BIPM): Home page
Concentration Calculator and Concentration Converter
คำศัพท์คณิตศาสตร์
เคมีวิเคราะห์
ระบบการเรียกชื่อสารเคมี
จำนวนไร้มิติ
เคมีสิ่งแวดล้อม
อภิธานศัพท์คณิตศาสตร์
การวัด
Metrics
ค่าคงตัวทางฟิสิกส์
หน่วยวัด
องค์การจัดการน้ำเสีย

องค์การจัดการน้ำเสีย (Wastewater Management Authority) เป็นรัฐวิสาหกิจของไทย ก่อตั้งขึ้นตามพระราชกฤษฎีกาจัดตั้งองค์การจัดการน้ำเสีย พ.ศ. 2538 เพื่อจัดระบบบำบัดน้ำเสียรวม สำหรับการบำบัดน้ำเสียภายในเขตพื้นที่กรุงเทพมหานคร จังหวัดนครปฐม จังหวัดนนทบุรี จังหวัดปทุมธานี จังหวัดสมุทรปราการ และจังหวัดสมุทรสาคร เดิมอยู่ภายใต้การกำกับดูแลของรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม
ต่อมาในปี พ.ศ. 2545 จึงได้โอนมาอยู่ภายใต้การกำกับดูแลของรัฐมนตรีว่าการกระทรวงทรัพยากรธรรมชาติและสิ่งแวดล้อม
ต่อมาในปี พ.ศ. 2561 จึงได้เปลี่ยนแปลงมาอยู่ภายใต้การกำกับดูแลของรัฐมนตรีว่าการกระทรวงมหาดไทย เพื่อให้สอดคล้องกับภารกิจในการบำบัดน้ำเสียของชุมชนซึ่งดำเนินการโดยองค์กรปกครองส่วนท้องถิ่น
== เขตพื้นที่จัดการน้ำเสีย ==
องค์การจัดการน้ำเสีย ก่อตั้งขึ้นเพื่อจัดระบบบำบัดน้ำเสียรวม สำหรับการบำบัดน้ำเสียในพื้นที่ที่กำหนดไว้ในพระราชกฤษฎีกา ได้แก่ กรุงเทพมหานคร จังหวัดนครปฐม จังหวัดนนทบุรี จังหวัดปทุมธานี จังหวัดสมุทรปราการ และจังหวัดสมุทรสาคร ต่อมาคณะรัฐมนตรีได้มีมติเห็นชอบ เมื่อวันที่ 5 เมษายน พ.ศ. 2542 ให้เพิ่มเติมพื้นที่เทศบาลตำบลแสนสุข จังหวัดชลบุรี พื้นที่จังหวัดฉะเชิงเทรา และพื้นที่จังหวัดอ่างทอง เป็นพื้นที่ในเขตจัดการน้ำเสีย
ในปี พ.ศ. 2545 ได้มีการกำหนดพื้นที่จัดการน้ำเสียเพิ่มเติมอีก 9 แห่ง ได้แก่ เทศบาลเมืองศรีราชา เทศบาลเมืองสกลนคร เทศบาลเมืองเพชรบุรี เทศบาลเมืองชุมแสง เทศบาลตำบลหัวหิน เทศบาลตำบลบ้านเพ เทศบาลตำบลป่าตอง เทศบาลเมืองประจวบคีรีขันธ์ และเมืองพัทยา เป็นเขตจัดการน้ำเสีย
== การดำเนินการ ==
องค์การจัดการน้ำเสีย มีหน้าที่รับผิดชอบเกี่ยวกับการจัดระบบบำบัดน้ำเสียรวม ในเขตพื้นที่จัดการน้ำเสียตามพระราชกฤษฎีกา และที่ประกาศเพิ่มเติม ต่อมาในปี พ.ศ. 2554 องค์การจัดการน้ำเสีย ได้เริ่มต้นการให้บริการเชิงพาณิชย์เพื่อหารายได้เข้าสู่องค์กร ควบคู่กับการให้บริการเชิงสังคม เพื่อลดภาระด้านงบประมาณสนับสนุนจากภาครัฐ โดยมีการให้บริการเชิงพาณิชย์ 4 กิจการ คือ
รับจ้างบริหารจัดการและบำรุงรักษาระบบบำบัดน้ำเสีย
รับจ้างบริหารจัดการวิเคราะห์คุณภาพน้ำ
รับจ้าง ศึกษา ออกแบบ สำรวจ ปรับปรุง และก่อสร้างระบบบำบัดน้ำเสีย
รับจ้างฝึกอบรมการตรวจวิเคราะห์คุณภาพน้ำและควบคุมการเดินระบบบำบัดน้ำเสีย
== อ้างอิง ==
กระทรวงมหาดไทย
รัฐวิสาหกิจไทย
องค์การที่ก่อตั้งในปี พ.ศ. 2538
สิ่งแวดล้อม
หน่วยงานของรัฐบาลไทยในเขตจตุจักร